**11. A feladat az 1956-os forradalom utáni eseményekkel kapcsolatos.**

**Oldja meg a feladatokat a forrás és ismeretei segítségével!** (Elemenként 1 pont.)

,,Kedves elvtársak! Él és győzelmet aratott a munkáshatalom, […] a munkás-paraszt

állam, a Magyar Népköztársaság! […]

Ezen a napon az októberi sikertelen ellenforradalom fölött a munkásosztály nemzetközi

segítségével döntő győzelmet aratott magyar dolgozó nép ünnepli szabadon […]

a proletár nemzetköziség ünnepét.

Elvtársak! Az 1956. októberi események menetében a fasiszta magyar burzsoázia,

amely egyrészről az ellenforradalom posványába süllyedt áruló Nagy Imre-csoporttal,

másrészről az amerikai nagytőke által vezetett nemzetközi imperializmussal

szövetkezett, megdöntéssel fenyegette a Magyar Népköztársaság társadalmi rendjét.

Halálos veszély, a megsemmisítés veszélye fenyegette a magyar munkás-paraszt

államot, a néphatalmat […] Magyarországon.” *(Kádár János beszéde, 1957)*

**a) Milyen alkalommal hangzott el az idézett beszéd? Karikázza be a helyes válasz**

**sorszámát!**

1. március 15-i nemzeti ünnep

2. május 1-jei felvonulás

3. június 4-i megemlékezés

4. október 23-i ünnepség

**b) Hogyan értelmezhető a forrás aláhúzott része? Karikázza be az értelmezés helyes**

**befejezésének sorszámát!**

A munkásosztály nemzetközi segítsége 1956 őszén Magyarországon azt jelentette, hogy…

1. nemzetközi munkásbrigádok segítettek Nagy Imrének és kormányának.

2. nemzetközi munkásbrigádok segítettek Kádár János munkás-paraszt kormányának.

3. a szovjet hadsereg biztosította Kádár János hatalomra jutását.

4. a szovjet hadsereg segítette Nagy Imre és kormánya működését.

**c) Mivel vádolja Kádár János Nagy Imrét, amikor árulónak nevezi? Karikázza be a helyes magyarázat sorszámát!**

1. Kádár szerint Nagy Imre fel akarta számolni a proletárdiktatúrát.

2. Kádár szerint Nagy Imre a szovjetek oldalára állt az ellenforradalom során.

3. Kádár szerint Nagy Imre azért szökött Romániába, hogy segítséget kérjen ellene.

**d) Kiket nevezett a szónok „fasiszta magyar burzsoáziá”-nak? Karikázza be a helyes magyarázat sorszámát!**

1. Az amerikaiak által fizetett ellenforradalmár munkásokat.

2. A Rákosi-rendszer egykori vezetőrétegét.

3. A Horthy-rendszer egykori vezetőrétegét.

**Megoldás**

**11. Az 1956-os forradalom utáni események (Elemenként 1 pont, összesen 4 pont.)**

**a)** 2.

**b)** 3.

**c)** 1.

**d)** 3.